फेराइट क्रोड
उच्च आवृत्ति (कुछ किलोहर्ट्स से मेगाहर्ट्स तक) पर काम करने वाले ट्रांसफॉर्मर और प्रेरकत्व (inductor) ke क्रोड फेराइट से बने होते हैं (साधारण सिलिकन इस्पात के नहीं)। इसका कारण है, फेराइट की उच्च विद्युत प्रतिरोधकता और साथ में अच्छी चुम्बकीय पारगम्यता (magnetic permeability) का गुण। चुंकी उच्च आवृत्ति पर भी फेराइट में भंवरधारा हानि तथा हिस्टेरिसिस हानि अपेक्षाकृत कम होती है, इसलिए फेराइट के क्रोडों का उपयोग एसएमपीएस और रेडियो-आवृत्ति के ट्रान्सफार्मर, प्रेरकत्व और लूप एन्टेना आदि बनाने के लिए की जाती है।